La Falla Plaça del Pouet celebra el Concurs de Dibuix Infantil, el diumenge 26 de novembre
2025-07-24

L’art es donarà cita el diumenge 26 de novembre, en la Plaça del Pouet de Burjassot. La comissió fallera amb el mateix nom celebrarà el 49 Concurs de Dibuix Infantil on el protagonisme, indubtablement, serà per l’emblemàtic monument del Pouet.

El concurs començarà a les 10.00 hores i, com és habitual, compta amb la col·laboració de la Regidoria de Falles, dirigida per Estefanía Ballesteros. A més, són nombrosos els comerços del municipi i les entitats que també col·laboren en en el concurs, una activitat marcada, des de fa 49 anys, en el calendari de la falla.

Les xiquetes i els xiquets estan convidats a participar en este concurs en el qual hi haurà animació i premis per a tots els participants, a més d’un merescut esmorzar per a agafar forces al llarg del matí.

A més, tal com ha informat comissió de la falla Plaça del Pouer, també hi haurà una tómbola durant la celebració del concurs.